**ZMLUVA**

**o poskytovaní audítorských služieb uzavretá podľa § 269 ods. 2 zákona č. 513/1991 Zb., Obchodný zákonník v znení neskorších predpisov, medzi zmluvnými stranami:**

**(ďalej len „zmluva“)**

**Dodávateľ :** .....................................**, č. licencie .........**

zápis:

zastúpený:

so sídlom:

IČO:

DIČ:

bankové spojenie:

e-mailový kontakt:

(ďalej len „**dodávateľ**“)

**Odberateľ:** **Mesto Pezinok**

štatutárny orgán: Ing. arch. Igor Hianik, primátor mesta Pezinok

so sídlom: Radničné námestie č. 7, 902 14 Pezinok

IČO: 00305 022

DPH: 2020662226

bankové spojenie: IBAN:SK02 5600 0000 0066 0200 6001

e-mailový kontakt: primator@msupezinok.sk

(ďalej len „**odberateľ**“)

(Dodávateľ a odberateľ spoločne ďalej len ako „**zmluvné strany**“)

**Článok I.**

**Úvodné ustanovenia**

Pre účely tejto zmluvy sa pod pojmom „audit“ rozumie štatutárny audit definovaný v §2, ods. l zákona č. 423/2015 Z.z. o štatutárnom audite a o zmene a doplnení zákona č. 431/2002 Z.z. o účtovníctve v znení neskorších predpisov ( ďalej len zákon o štatutárnom audite ) a pod pojmom „dodávateľ“ sa rozumie „štatutárny audítor” alebo “audítorská spoločnosť” definovaní v §2, ods.2 a 3 zákona 423/2015 Z.z. o štatutárnom audite a o zmene a doplnení zákona č. 431/2002 Z.z. o účtovníctve v znení neskorších predpisov.

**Článok II.**

**Predmet zmluvy**

Dodávateľ sa zaväzuje zabezpečiť pre odberateľa v zmysle tejto zmluvy:

1. audit účtovnej závierky zostavenej k 31.12.2022, k 31.12.2023, k 31.12.2024 podľa zákona č. 431/2002 Z.z. o účtovníctve v znení neskorších predpisov (ďalej len „zákon o účtovníctve“), vykonaný v súlade so zákonom č. 423/2015 Z. z. o štatutárnom audite a o zmene a doplnení zákona č. 431/2002 Z.z. o účtovníctve v znení neskorších predpisov v platnom znení (ďalej len „zákon o štatutárnom audite“),
2. audit konsolidovanej účtovnej závierky k 31.12.2022, k 31.12.2023, k 31.12.2024,
3. audit súladu konsolidovanej výročnej správy s auditovanou konsolidovanou účtovnou závierkou za rok 2022, za rok 2023, za rok 2024 zostavenej v zmysle zákona o účtovníctve,
4. overenie dodržiavania povinností podľa požiadaviek zákona o rozpočtových pravidlách a v rozsahu, v ktorom zákon o rozpočtových pravidlách ukladá audítorovi toto overenie vykonať.

Služby uvedené v predmete zmluvy poskytne štatutárny audítor ako dodávateľ uvedených služieb.

**Článok III.**

**Vykonanie predmetu zmluvy**

1. Dodávateľ je povinný vykonávať služby súvisiace s predmetom zmluvy v termínoch dohodnutých s odberateľom.
2. Služby uvedené v článku II. písm. a) a písm. d) tejto zmluvy je dodávateľ povinný vykonať najneskôr do 31.05.2023, do 31.05.2024, do 31.05.2025.
3. Služby uvedené v článku II. písm. b) tejto zmluvy je dodávateľ povinný vykonať najneskôr do 30.09.2023, do 30.09.2024, do 30.09.2025.
4. Služby uvedené v článku II. písm. c) tejto výzvy je dodávateľ povinný vykonať do 7 dní po odovzdaní konsolidovanej výročnej správy.
5. Postup auditu je oprávnený s audítorom prerokovávať zodpovedný pracovník finančného oddelenia. Termín každého rokovania bude určený vzájomnou dohodou.
6. Odberateľ je povinný dodať dodávateľovi podklady nevyhnutné pre potreby výkonu služieb súvisiacich s predmetom zmluvy, a to priebežne podľa požiadaviek dodávateľa.
7. V súvislosti so spracovaním osobných údajov dodávateľom pre účely zákona č.297/2008 Z.z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov (ďalej len zákon č.297/2008 Z.z.) má dodávateľ ako povinná osoba postavenie prevádzkovateľa vo vzťahu k IS osobných údajov, ktorého účel spracúvania vymedzuje zákon č.297/2008 Z.z., a preto bude osobné údaje klienta na účel vykonania starostlivosti spracúvať v intenciách §19 zákona č.297/2008 Z.z. bez súhlasu dotknutej osoby. Dodávateľ spracúva a chráni osobné údaje v súlade s ustanoveniami Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“), ako aj so všetkými všeobecne záväznými právnymi predpismi, ktoré ich vykonávajú. Počas predzmluvných vzťahov, ako aj počas samotného poskytovania služieb zo strany dodávateľa, odberateľ môže poskytovať dodávateľovi osobné údaje rôznych fyzických osôb. Odberateľ týmto prehlasuje, že je oprávnený tieto osobné údaje dodávateľovi poskytnúť. Dodávateľ sa pre účely tejto zmluvy považuje za prevádzkovateľa týchto osobných údajov v zmysle čl. 4 ods. 7 GDPR a/alebo § 5 písm. o) Zákona o ochrane osobných údajov.
8. Povinnosť poskytovať dodávateľovi potrebné informácie, doklady a dokumentáciu o odberateľovi majú s jeho súhlasom aj obchodní partneri a právni zástupcovia odberateľa.
9. V prípade výkonu činnosti uvedených v článku II., písm. a) a d) tejto zmluvy je odberateľ povinný dodať podklady nevyhnutné pre potreby výkonu tejto činnosti najneskôr do 15.03. 2023, do 15.03.2024, do 15.03.2025, resp. do 10.09.2023, do 10.09.2024, do 10.09.2025 pre plnenia uvedené v článku II. písm. b) tejto zmluvy.
10. Odberateľ je povinný pre potreby výkonu služieb uvedených v článku II. tejto zmluvy zabezpečiť potrebnú súčinnosť pri vykonávaní služieb súvisiacich s predmetom zmluvy.
11. Za doklady a iné materiály, ktoré budú poskytnuté dodávateľovi za účelom ich kontroly mimo sídla odberateľa zodpovedá v celom rozsahu dodávateľ, a to až do momentu ich vrátenia odberateľovi.
12. V prípade, ak odberateľ nepredloží dodávateľovi výročnú správu na overenie, odberateľ nie je v nej oprávnený citovať časti správy audítora vyhotovenej dodávateľom.
13. Dodávateľ sa zaväzuje vykonať pre odberateľa služby s odbornou starostlivosťou a nestranne a z auditu vypracovať správu audítora podľa medzinárodných audítorských štandardov (ISA), v ktorej vyjadrí názor na účtovnú závierku. Dodávateľ vypracuje a predloží nasledovné výstupy:
14. správa nezávislého audítora obsahujúca správu z auditu účtovnej závierky a správu k informáciám, ktoré sa uvádzajú vo výročnej správe (v prípade, ak dodávateľ bude mať výročnú správu k dispozícii pred vydaním správy z auditu účtovnej závierky),
15. správa nezávislého audítora obsahujúca správu z auditu konsolidovanej účtovnej závierky a správu k informáciám, ktoré sa uvádzajú v konsolidovanej výročnej správe (v prípade, ak dodávateľ bude mať konsolidovanú výročnú správu k dispozícii pred vydaním správy z auditu konsolidovanej účtovnej závierky),
16. dodatok k správe nezávislého audítora obsahujúci správu k informáciám, ktoré sa uvádzajú v konsolidovanej výročnej správe (v prípade, ak dodávateľ bude mať konsolidovanú výročnú správu k dispozícii po vydaní správy z auditu účtovnej závierky).

14. Dodávateľ je oprávnený byť prítomný pri inventarizácii majetku a záväzkov účtovnej jednotky alebo vyžiadať vykonanie inventarizácie v oblasti, v ktorej zistil nedostatky.

15. Štatutárny orgán odberateľa je zodpovedný za zostavenie účtovnej závierky, ktorá poskytuje pravdivý a verný obraz v súlade so zákonom o účtovníctve a za interné kontroly, ktoré považuje za potrebné pre zostavenie účtovnej závierky, ktorá neobsahuje významné nesprávnosti, či už v dôsledku podvodu alebo chyby. Pri zostavovaní účtovnej závierky je štatutárny orgán zodpovedný za zhodnotenie schopnosti spoločnosti nepretržite pokračovať vo svojej činnosti, za opísanie skutočností týkajúcich sa nepretržitého pokračovania v činnosti. Odberateľ je povinný bez zbytočného odkladu odovzdať dodávateľovi všetko, čo pre neho získa v súvislosti s poskytovaním služieb špecifikovaných v tejto zmluve. Dodávateľ je povinný odberateľa oboznamovať so skutkovým stavom veci súvisiacej s poskytovaním služieb podľa tejto zmluvy.

16. Dodávateľ je povinný zachovať mlčanlivosť o všetkých skutočnostiach, o ktorých sa dozvedel v súvislosti s poskytovaním služieb špecifikovaných v tejto zmluve, v zmysle §32 zákona o štatutárnom audite, okrem výnimiek stanovených v §32. Zachovanie mlčanlivosti sa nevzťahuje na zabezpečenie splnenia požiadaviek na preverenie kvality auditu podľa interných zásad a postupov SKAU a medzinárodných štandardov na kontrolu kvality (ISQC 1 - kontrola kvality pre firmy, ktoré vykonávajú audity a preverenia finančných výkazov a zákazky na ostatné uisťovacie a súvisiace služby).

17. Dodávateľ považuje informácie, doklady a iné materiály poskytnuté odberateľom pre plnenie predmetu zmluvy za prísne dôverné. Okruh pracovníkov dodávateľa zabezpečujúcich vykonávanie služieb súvisiacich s predmetom zmluvy bude odberateľovi vopred písomne oznámený.

18. V zmysle ust. §10 ods. 10 zákona č. 297/2008 Z.z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov ďalej len „zákon“) je audítor povinný overiť, či jeho klient koná vo vlastnom mene. Ako štatutárny orgán (poverená osoba štatutárnym orgánom) podpisom tejto zmluvy prehlasujem, že konám ja ako aj ostatní štatutárni zástupcovia a splnomocnené osoby vo vlastnom mene.

**Článok IV.**

**Cena**

1. Odberateľ je povinný zaplatiť dodávateľovi za zabezpečenie predmetu zmluvy cenu v súlade s výsledkom verejného obstarávania. Cena zahŕňa všetky náklady a výdavky spojené s poskytovaním služieb na základe tejto zmluvy.

2. Odberateľ sa zaväzuje zaplatiť dodávateľovi za služby poskytnuté a vykonané podľa článku II. tejto zmluvy nasledovne:

1. za audit podľa štandardov platných v Slovenskej republike vykonaný dodávateľom pre odberateľa v súlade s článkom II., písm. a) tejto zmluvy, ktorý zahŕňa audit účtovnej závierky zostavenej k 31.12.2022, k 31.12.2023, k 31.12.2024

.................... Eur

Tieto práce budú rozdelené do dvoch základných častí:

* predaudit - realizácia do 30.11.2022, do 30.11.2023, do 30.11.2024
* audit účtovnej závierky - realizácia do 31.05.2023, do 31.05.2024, do 31.05.2025

*Spolu celková cena služby podľa čl. II. písm. a) .....*................ Eur

b) audit konsolidovanej účtovnej závierky v zmysle článku II. písm. b)

................... *Eur*

*Spolu celková cena služby podľa čl. II. písm. b) ................... Eur*

c) overenie konsolidovanej výročnej správy v zmysle s článkom II. písm. c)

*................... Eur*

*Spolu celková cena služby podľa čl. II. písm. c) ..................... Eur*

d) overenie iných skutočností podľa osobitných predpisov v zmysle článku II. písm. d)

*..................... Eur*

*Spolu celková cena služby podľa čl. II. písm. d) .................. Eur*

***Spolu celková cena služby podľa čl. II./rok 2022* ........*............. Eur***

***Spolu celková cena služby podľa čl. II./rok 2023* ........*............. Eur***

***Spolu celková cena služby podľa čl. II./rok 2024* ........*............. Eur***

***Spolu celková cena služby podľa čl. II. za roky 2022, 2023,2024* ........*............. Eur***

3. Sumy uvedené v bode 2. tohto článku podľa čl. II. je dodávateľ oprávnený fakturovať samostatne za každý rok po vykonaní jednotlivých etáp uvedených v čl. II. a) po protokolárnom odovzdaní audítorskej správy a po vykonaní ostatných služieb uvedených v čl. II. b) a c)  po protokolárnom odovzdaní audítorskej správy.

4. Splatnosť faktúry je 30 dní odo dňa doručenia riadne vystavenej faktúry odberateľovi. Odberateľ uhradí vyfakturovanú cenu bezhotovostným prevodom, na bankový účet dodávateľa uvedený v záhlaví tejto zmluvy.

5. Faktúra, ktorá nebude mať predpísané náležitosti bude dodávateľovi vrátená a odberateľ nie je povinný uskutočniť na jej základe akúkoľvek úhradu. Dodávateľ je povinný predložiť novú faktúru, ktorej lehota splatnosti odo dňa doručenia správne vyhotovenej faktúry odberateľovi.

6. Ceny špecifikované v tejto zmluve sú uvedené s DPH.

**Článok V.**

**Doba trvania zmluvného vzťahu**

1. Táto zmluva sa uzatvára na dobu určitú do 31.12.2025.

2. Pred uplynutím doby uvedenej v bode 1. je túto zmluvu je možné ukončiť:

- písomnou dohodou zmluvných strán

- písomným odstúpením ktorejkoľvek zmluvnej strany

3. Odberateľ môže od tejto zmluvy písomne odstúpiť, pričom platí, že zmluva zaniká dňom doručenia písomného odstúpenia dodávateľovi. V písomnom odstúpení je odberateľ povinný uviesť dôvody odstúpenia od zmluvy.

V prípade odstúpenia od zmluvy je odberateľ povinný dodávateľovi uhradiť odmenu za úkony a práce vykonané v súlade s touto zmluvou do dátumu doručenia písomného odstúpenia.

4. Dodávateľ je oprávnený vypovedať túto zmluvu len zo závažných dôvodov, a to najmä:

- z dôvodu narušenia nevyhnutnej dôvery medzi ním a odberateľom,

- ak odberateľ neposkytuje dodávateľovi potrebnú súčinnosť a informácie nevyhnutné

pre výkon predmetu zmluvy.

5. V prípade odstúpenia od zmluvy je dodávateľ povinný odovzdať odberateľovi všetky doklady a iné materiály, ktoré mu do dňa doručenia výpovede odberateľ zapožičal. Túto povinnosť má dodávateľ aj pri ukončení zmluvy iným spôsobom.

**Článok VI.**

**Ostatné dojednania**

1. Dodávateľ zodpovedá za kvalitné vykonanie predmetu zmluvy a za škodu, ktorú spôsobil odberateľovi nesprávnym a nekvalitným poskytovaním služieb. Nezodpovedá však za vady, ktorých príčinou sú nedostatky v dokladoch a iných materiáloch odovzdaných dodávateľovi odberateľom.

2. Odberateľ súhlasí so skutočnosťou, že v prípade ak dodávateľ zaviní svojou činnosťou škodu odberateľovi, bude možné poskytnúť údaje odberateľa poisťovni, v ktorej je dodávateľ poistený, a to výlučne za účelom riešenia tejto poistnej udalosti.

3. Odberateľ súhlasí, aby dodávateľ v prípade ukončenia platnosti zmluvy, mohol komunikovať s nastupujúcim audítorom/audítorskou spoločnosťou v zmysle § 32 odsek 6 zákona o štatutárnom audite.

4. Odberateľ je oprávnený uplatniť voči dodávateľovi zmluvnú pokutu vo výške 0,5% z celkovej ceny služby, s ktorou je v omeškaní, a to za každý deň omeškania v prípade nedodržania stanovených termínov plnenia zmluvy uvedených v Článku III. tejto zmluvy. Zmluvnú pokutu je odberateľ oprávnený požadovať aj vtedy, keď mu v dôsledku omeškania zo strany dodávateľa nevznikne žiadna škoda.

5. Dodávateľ je povinný všetky doklady zapožičané alebo odovzdané odberateľom ochrániť pred stratou, zničením, poškodením alebo zneužitím, inak zodpovedá za škodu, ktorá týmto vznikne odberateľovi.

**Článok VII.**

**Záverečné ustanovenia**

1. Odberateľ v rámci plnenia svojich úloh obstaráva službu postupom stanoveným zákonom č. 343/2015 Z.z. o verejnom obstarávaní v platnom znení ( ďalej len ZVO ).

Túto zmluvu uzatvára odberateľ ako verejný obstarávateľ s dodávateľom ako úspešným uchádzačom v rámci zadávania zákazky podľa ZVO na predmet zákazky ,, Poskytovanie audítorských služieb“ .

1. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia, v zmysle § 47a ods. 1 zákona č. 40/1964 Zb. Občianskeho zákonníka a § 5a ods. 9 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
2. Túto zmluvu je možné meniť a doplňovať iba písomnými dodatkami podpísanými obidvoma zmluvnými stranami.

4. Právne vzťahy vyplývajúce z tejto zmluvy sa riadia príslušnými ustanoveniami zákona č. 513/1991 Zb., Obchodný zákonník, v znení neskorších predpisov a zákona štatutárnom audite.

5. Zmluvné strany sa dohodli, že všetky písomnosti a oznámenia si budú doručovať osobne a/alebo poštou a/alebo e-mailom na adresy uvedené v záhlaví tejto zmluvy, pokiaľ dôjde k ich zmene – na adresu, ktorá je druhej zmluvnej strane známa ako aktuálna, alebo elektronicky podľa osobitných predpisov.

6. Písomnosť sa považuje za doručenú za nasledovných podmienok:

1. v prípade osobného doručovania alebo doručovania prostredníctvom kuriérskej služby sa písomnosť považuje za doručenú dňom odovzdania písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisu takej osoby na doručenke alebo kópii doručovanej písomnosti, alebo dňom odmietnutia prevzatia písomnosti takou osobou;
2. v prípade doručovania prostredníctvom Slovenskej pošty, doručením na adresu zmluvnej strany a v prípade doporučenej zásielky dňom odovzdania písomnosti osobe oprávnenej prijímať písomnosti za túto zmluvnú stranu  a podpisom takej osoby na doručenke. V prípade doručovania doporučene, ak zmluvná strana nie je zastihnutá, písomnosť sa uloží na pošte a zmluvná strana sa vhodným spôsobom vyzve, aby si písomnosť prevzala v odbernej lehote. V prípade, ak sa písomnosť vráti ako nedoručená z dôvodu, že zmluvná strana si ju v odbernej lehote neprevzala alebo z dôvodu, že je neznáma, zmenila adresu alebo z iného dôvodu, písomnosť sa považuje za doručenú dňom vrátenia nedoručenej zásielky s písomnosťou odosielateľovi a to i vtedy, ak sa zmluvná strana o tom nedozvedela
3. elektronicky do elektronickej schránky zmluvnej strany podľa osobitného predpisu,
4. v prípade e-mailu momentom jeho doručenia do schránky druhej zmluvnej strane.

7. Zmluvné strany vyhlasujú, že sa riadne oboznámili s celým obsahom zmluvy, porozumeli mu a nemajú v tejto súvislosti žiadne výhrady, pripomienky ani návrhy na doplnenie. Vyhlasujú, že zmluvu uzatvorili slobodne, vážne, určito a nie pod nátlakom za nápadne nevýhodných podmienok, a na znak súhlasu s jej obsahom ju potvrdili svojimi podpismi.

8. Zmluva sa vyhotovuje v troch origináloch v slovenskom jazyku, z toho dva obdrží dberateľ a jeden dodávateľ.

V ................, dňa ................ V Pezinku, dňa ..................

Za dodávateľa Za odberateľa

............................................ ...............................................

Mesto Pezinok

Ing. arch. Igor Hianik

primátor mesta